ഉപതിരഞ്ഞടുപ്പ് എത്രയും വേഗം നടത്തണം വോട്ടവകാശം കോവിഡ് വ്യാപനത്തിന്റെ പേരില് തടയരുത്: മമത കൊല്ക്കത്ത: പശ്ചിമ ബംഗാളില് കോവിഡ് വ്യാപനം നിയന്ത്രണ വിധേയമാണെന്നും എത്രയും വേഗം നിയമസഭാ മണ്ഡലങ്ങളിലേക്കുള്ള ഉപതിരഞ്ഞെടുപ്പ് നടത്തണമെന്നും മുഖ്യമന്ത്രി മമത ബാനര്ജി. ജനങ്ങളുടെ ജനാധിപത്യ അവകാശങ്ങള് ലംഘിക്കരുതെന്നും എത്രയും വേഗം തിരഞ്ഞെടുപ്പ് തീയതികള് പ്രഖ്യാപിക്കണമെന്നും മമത തിരഞ്ഞെടുപ്പ് കമ്മീഷനോട് ആവശ്യപ്പെട്ടു. ജനങ്ങള്ക്ക് വോട്ട് ചെയ്യാനും അവരുടെ പ്രതിനിധികളെ തിരഞ്ഞെടുത്ത് നിയമസഭയിലേക്ക് അയക്കാനുമുള്ള അവകാശം കോവിഡ് വ്യാപനത്തിന്റെ പേരില് തടയരുതെന്ന് മമത ആവിശപ്പെട്ടു.നിയമസഭാ തിരഞ്ഞെടുപ്പില് ബിജെപിയെ തകര്ത്തെറിഞ്ഞ് വലിയ ഭൂരിപക്ഷത്തോടെയാണ് തൃണമൂല് കോണ്ഗ്രസ് അധികാരത്തിലെത്തിയതെങ്കിലും നന്ദിഗ്രാമില് ബിജെപിയുടെ സുവേന്ദു അധികാരിയുടെ വെല്ലുവിളി ഏറ്റെടുത്ത് മത്സരിച്ച മമത പരാജയപ്പെട്ടിരുന്നു. ഇതോടെയാണ് അവര്ക്ക് ഉപതിരഞ്ഞെടുപ്പില് മത്സരിക്കേണ്ടി വന്നത്.